[-]-[----------- αναγραψαι δε και εις στηλην λευκου λιθ]ου και τεθ[ηναι εις το ιερον της αθηνας τας επιστολας εγγρα]ψαι δε και εις [το]υς ιερους νομους του[ς τ]ης π[ο]λεως τοδ[ε το] ψηφισμα και χρησθαι αυτωι νομωι κυριωι εις απαντα τογ χρονον. βασιλευς ατταλος αθηναιωι τωι ανεψιωι χαιρειν σωσανδρου του συντροφου ημων σου δε γαμβρου κατασταθεντος υπο ταδελφου βασιλεως του καθηγεμονος διονυσου ιερεως και συντετελεκοτος τα ιερα εμ πολλαις σφοδρα τριετηρισιν ευσεβως μεγ και αξιως του θεου προσφιλως δε τωι τε αδελφωι και ημιγ και τοις αλλοις απασι --- συνεβη εν ταις προτερον τριετηρισι παρενοχληθεντα αυτον υπο νευρικης διαθεσεως τας μεν θυσιας συ[ν]τελειμ μεθ ημων τας δε πομπας και τινα αλλα τωμ προς τα ιερα διατεινοντωμ μη δυνασθαι --- τον υιον αυτου αθηναιον εκρινα[μ]εμ προιερασθαι οπως οσα υπο του σωσανδρου αδυνατα ηγ [γιν]εσθαι υπο τουτου επιτεληται. επει ουν τοτε μεν τα καθηκον[τα ως επρ]επεν οσιως συνετελεσθη νυν δε μετηλλαχκοτος του σωσανδρ[ου α]ναγκαιον εστι κατασταθηναι τινα ιερεα κεκρικαμεγ καγω και αττ[α]λος ο ταδελφου υιος διαμειναι αθηναιω[ι] τωι υιωι αυτου την ιερεωσυ[ν]ηγ και ταυτην επει και κατα συντυχιαν ζωντος ετι του πατρος κα[τε]σπεισθη επι τα ιερα υπολαμβανοντες και αυτον τον διονυσον ουτω[ς βε]βουλησθαι αξιον τε αυτον ειναι και της του θεου προστασιας και ημων του οικου. οπως δε και συ ειδηις οτι περιτεθεικαμεν την τιμηγ και ταυτ[ην] τωι αθηναιωι εκρινον επιστειλαι σοι. ιη αυδναιου ιθ. αθηναγορας εκ περγαμου. βασιλευς ατταλος κυζικηνων τηι βουληι και τωι δημωι χαιρειν [αθη]ναιος ο σωσανδρου υιος του γενομενου ιερεως του καθηγεμονος δ[ι]ονυσου και συντροφου του πατρος μου οτι μεν ημων εστι συγγενης ου πειθομαι υμας αγνοειν ει γε ο σωσανδρος γημας την αθηναιου θυγατερα του μειδιου ος ην αθηναιος ανεψιος του πατρος μου τουτον εγεννησεν. ωι και γενομενωι αξιωι του οικου ημων το μεμ πρωτον ατταλος ο θειος μου συγ και τηι εμηι γνωμηι ζωντος ετι του σωσανδρου εδωκε δια γενους ιερεωσυνην την του διος του σαβαζιου τιμιωτατην ουσαμ παρ ημιν υστερον δε μεταλλαξαντος του σωσανδρου δια τημ περι αυτον ουσαγ καλοκαγαθιαγ και περι το θε[ι]ον ευσεβειαγ και την προς ημας ευνοιαγ και πιστιγ και της του καθηγεμονος διονυσου ιερεωσυνης ηξιωσαμεν αυτον κριναντες αυτογ και ταυτης ειναι αξιον της τιμης και πρεποντως προστησεσθαι μυστ[ηρι]ων τηλικουτωγ καγω και ατταλος ο θειος μου ως διασαφειται εν τω[ι] ιη ετει της εκεινου βασιλειας. ειδως ουν οτι προς μητρος και υμ[ε]τερος εστι πολιτης εκρινα επιστειλαι υμιμ πεμψας και τα λοιπα προσταγματα και φιλανθρωπα τα γραφεντα υφ ημωμ περι τουτου οπως ειδητε ως εχομεμ φιλοστοργιας προς αυτον. δ διου ζ μενης εκ περγαμου. βασιλευς ατταλος περγαμηνων τηι βουληι και τωι δημωι χαιρειν επει βασ[ι]λισσα στρατονικη η μητηρ μου ευσεβεστατη μεγ γενομενη πασωμ φιλοστοργοτατη δε διαφεροντως προς τε τομ πατερα μου και προς εμε προς απαντας μεν τους θεους ευσεβως προσηνεχθη μαλιστα δε προς τον δια τον σαβαζιον πατροπαραδοτον αυτογ κομισασα εις τημ πατριδα ημων ογ και εμ πολλαις πραξεσι και εμ πολλοις κινδυνοις παραστατηγ και βοηθον ημιγ γενομενον εκριναμεν δια τας εξ αυτου γενομενας επιφανειας συγκαθιερωσαι τηι νικηφορωι αθηναι νομισαντες τουτον αυτωι αξιογ και πρεποντα τοπον υπαρχειν διεταξαμεθα δε ακολουθως τουτοις και περι θυσιωγ και πομπωγ και μυστηριων των επιτελουμενωμ προ πολεως αυτωι εν τοις καθηκουσι καιροις και τοποις εποησαμεν δε αυτου και ιερεα δια γενους αθηναιον τον εμον ευσεβειαι κα[ι] καλοκαγαθιαι διαφεροντα και τηι προς ημας διηνεκει πιστει κρινομεν δια ταυτα οπως αν εις τον απαντα χρονον ακινητα και αμεταθετα μενηι τα τε προς τον θεον τιμια και τα προς τον αθηναιομ φιλανθρωπα τα γραφεντα υφ ημωμ προσταγματα εν τοις ιεροις νομοις φερεσθαι παρ υμιν. δ διου δ λυτος εκ περγαμου.
Mys. — Pergamon — 135/134 BC — OGIS 331, Welles 65-67
 135/134 BC 